Stréihallem

E Stréihallem oder Schallimo ass e klenge Rouer vun e puer Millimeter Duerchmiesser, mat deem sech duerch Ënnerdrock duerch d'Suckele mam Mond, eng Flëssegkeet aus engem Behälter (z. B. engem Glas oder enger Fläsch) drénke léisst.

"Schallimo" kënnt vum franséische chalumeau, dat sengersäits op dat Laténgescht calamus ("Lëtschen, Rouer"), mam Diminutiv-Suffix -ellus, zeréckgeet."calamellus" op fr.wiktionary.org.

Wéi den Numm et noleet, waren et fréier Hällem aus Stréi, déi geholl goufe fir drun ze suckelen. Dono ware se laang aus Plastik, wat als Folleg hat, datt der vill dovun an der Natur oder am Mier gelant sinn.

D'Schallimoe ginn dowéinst elo aus verschiddenem ëmweltfrëndleche Material hiergestallt, wéi z. B. aus Glas oder Metall.


Zanter dem 3. Juli 2021 ass et an de Memberlänner vun der Europäescher Unioun net méi erlaabt, Schallimoen aus Plastik ze verkafen."Kee Plastiksgeschier a Schallimoe méi vum 3. Juli un." rtl.lu, 02.07.2021.

 Um Spaweck 

Kategorie:Kichegeschier